b'\n_START_ARTICLE_\nReuters\n_START_SECTION_\nPovijest\n_START_PARAGRAPH_\nTvrtka je osnovana 1861. godine od strane Paula Reutera te je nosila ime Reuter. Paul Reuter bio je zaposlenik izdava\xc4\x8dke ku\xc4\x87e u Berlinu te je 1850. godine izradio prototip novinskog servisa u Aachenu koriste\xc4\x87i se golubovima pismono\xc5\xa1ama i elektri\xc4\x8dnim telegrafom kako bi prenosio vijesti i poruke izme\xc4\x91u Bruxellesa i Aachena._NEWLINE_Tijekom svjetskih ratova Reuters je trpio pritiske britanske vlade kako bi slu\xc5\xbeio nacionalnim interesima, ali je tvrtka tome dosko\xc4\x8dila tako \xc5\xa1to se proglasila privatnom kompanijom. 1961. godine Reuters prenosi izgradnju berlinskog zida. Reuters postaje javna tvrtka 1984. godine kada su dionice tvrtke ponu\xc4\x91ene na burzi. _NEWLINE_Reuters se 2008. godine spaja s tvrtkom Thomson te se formira jedna tvrtka pod imenom Thomson Reuters. 2014. objavljena je informacija kako je skoro svaki svjetski veliki medij pretpla\xc4\x87en na usluge koje pru\xc5\xbea Reuters. Reuters svoje urede ima u oko 200 gradova u 94 dr\xc5\xbeave te proizvodi vijesti na 20 jezika. 2016. godine tvrtka prolazi kroz fazu restrukturiranja te prodaje imovinu u vrijednosti od preko 3,5 milijardi ameri\xc4\x8dkih dolara. Iste godine otpu\xc5\xa1ta preko 2000 radnika diljem svijeta te svoje glavno sredi\xc5\xa1te prebacuje u Toronto.'